Tulag ti Manila (1946)

Ti Tulag ti Manila ti 1946 (, TIAS 1568, 7 UNTS 3), pormal a ti Tulag dagiti Sapasap a Pannakibiang ken Protokol, ket ti tulag ti sapasap a pannakibiang a napirmaan idi Hulio 4, 1946 idiay Manila, ti kapitolio a siudad ti Filipinas. Dagiti partido idi ti tulag ket ti Estados Unidos iti Amerika ken ti Republika ti Filipinas. Indatonan ti Estados Unidos ti Filipinas iti napno a wayawaya, ken ti tulag ket nagited iti panangbigbig iti dayta a wayawaya. Ti tulag ket pinirmaan idi babaen niEmbahador Paul V. McNutt a kas representatino ti Estados Unidos ken ni Presidente Manuel Roxas a kas mangirepresenta ti Filipinas. Nagbalin nga epektibo ti tulag idiay Estados Unidos idi Oktubre 22, 1946, idi pinasingkedan babaen ti Senado.

Kinuyogan idi ti tulag babaen ti "probisional a tulag a maipapan kadagiti mannakigayyem a pannakibiang ken ti representasion ti diplomatiko ken konsulara" (60 Stat. 1800, TIAS 1539, 6 UNTS 335) aginggana idi napasingkedan ti tulag.

Kitaen pay 
 Mankomunidad ti Filipinas
 Pakasaritaan ti Filipinas (1946–65)
 Tignay Organiko ti Filipinas (1902)
 Tignay Organiko ti Filipinas (1916)
 Tulag ti Paris (1898)
 Tignay ti Tydings–McDuffie

Dagiti nagibasaran

Dagiti akinruar a silpo 

Pakasaritaan ti Filipinas (1898–1946)